
KIRKENYT 


Nyt  præsiderende 
biskopråd 


Biskop  Rkhmd  C.  Edgley  Biskop  H.  David  Burton  Biskop  Keith  B.  McMullin 


Det  Første  Præsident- 
skab har  bekendtgjort, 
at  H.  David  Burton  er  den 
nye  præsiderende  biskop  i 
Kirken.  Han  erstatter  bi- 
skop Merrill  J.  Bateman, 
der  nu  er  rektor  for  Brig- 
ham Young  University. 

Biskop  Burton  har  hidtil 
virket  som  førsterådgiver  til 
biskop  Bateman  i  Det  Præ- 
siderende Biskopråd.  Som 
ny  førsterådgiver  er  den  tid- 
ligere andenrådgiver,  biskop 
Richard  C.  Edgley,  blevet 
kaldet,  Keith  B.  McMullin, 
administrerende  direktør  i 
Kirkens  Velfærdstjeneneste, 
er  den  nye  andenrådgiver  i 
biskoprådet. 

Biskop  Burton,  57,  blev 
kaldet  til  Det  Præsiderende 
Biskopråd  i  oktober  1992 
og  har  tjent  under  både  bi- 
skop Bateman  og  hans  for- 
gænger, biskop  Robert  D. 
Hales,  som  nu  er  medlem  af 
De  Tolv  Apostles  Kvorum. 


Den  nye  præsiderende  bi- 
skop er  født  i  Salt  Lake  Ci- 
ty. I  14  år  har  han  været  se- 
kretær for  Det  Præsideren- 
de Biskopråd  efter  et  år  som 
budgetmedarbejder  i  Kir- 
ken. Biskop  Burton  har  tid- 
ligere arbejdet  for  Kenne- 
cott  Copper  Corporation  og 
Utahs  skattedirektorat. 

Biskop  Burton  har  en  ba- 
chelorgrad i  økonomi  fra 
University  of  Utah,  hvor  han 
også  studerede  videre.  Senere 
har  han  opnået  en  magister- 
grad i  erhvervsledelse  fra 
University  of  Michigan. 

I  Kirken  har  biskop  Bur- 
ton virket  som  missionær  i 
Australien,  biskop,  rådgiver 
i  biskoprådet,  stavspræsi- 
dent  og  tempelbesegler.  Bi- 
skop og  søster  Barbara  Ma- 
theson  Burton  har  sammen 
fem  børn. 

Biskop  Edgley,  59,  blev 
kaldet  som  andenrådgiver  i 
Det  Præsiderende  Biskop- 


råd i  oktober  1992.  Han 
tjente  også  sammen  med 
både  biskop  Hales  og  bi- 
skop Bateman.  Forud  for 
sin  kaldelse  arbejdede  han 
som  administrerende  direk- 
tør for  Kirkens  afdeling  for 
finans  og  optegnelser. 

Forud  for  sin  kirkean- 
sættelse arbejdede  biskop 
Edgley  for  General  Mills  i 
Minneapolis  i  Minnesota  i 
19  år.  Da  han  forlod  selska- 
bet, var  han  vicedirektør 
med  ansvar  for  administra- 
tion og  kontrol  med  den 
del  af  virksomhedens  kon- 
sumvareproduktion, der  ik- 
ke vedrørte  madvarer. 

I  Kirken  har  han  tjent 
som  missionær  i  USA's  øst- 
stater, biskop  og  stavspræsi- 
dent. 

Biskop  Edgley,  der  er  født 
i  Preston  i  Idaho,  har  eksa- 
men fra  Brigham  Young 
University  og  en  magister- 
grad i  erhvervsledelse  fra  In- 


diana University.  Biskop  og 
søster  Pauline  Nielson  Ed- 
gley har  sammen  seks  børn. 

Biskop  McMullin,  54,  er 
født  i  St.  George  i  Utah  og 
voksede  op  i  Leeds  i  Utah 
og  senere  i  Salt  Lake  City. 
Han  har  taget  en  eksamen 
ved  University  of  Utah  i 
bank-  og  finansvirksomhed 
og  har  arbejdet  for  Kirkens 
Ve Ifærdstj  eneste  i  20  år, 
hvoraf  de  10  år  var  som  ad- 
ministrerende direktør.  Tid- 
ligere har  han  arbejdet  som 
investeringsanalytiker  for 
Ford  Motor  Company  og 
som  direktør  for  flere  min- 
dre virksomheder. 

I  Kirken  har  biskop 
McMullin  tjent  som  missio- 
nær og  missionspræsident  i 
Tyskland,  som  biskop  og 
stavspræsident.  Biskop  og 
søster  Carolyn  Jean  Gibbs 
McMullin  har  sammen  otte 
børn. 

Et  kald  til  at  tjene  en 
fuldtidsmission 


Endnu  en  missionær  er 
indsat  og  taget  afsted  til 
MTC  i  London.  Det  var 
igen  en  åndelig  bekræftelse 
på  kaldets  guddommelighed. 
Det  sidste  interview  tog  vist 
nok  lidt  længere  end  bereg- 
net. Jeg  lod  mig  vist  rive 
med  af  den  dejlige  ånd,  den 
vordende  missionær  udstrå- 
lede. Jeg  kunne  ikke  lade 
være  med  at  give  råd  og  de- 
le af  egne  erfaringer. 

De  sidste  måneder  før  af- 
rejsen er  gået  med  intense 
forberedelse  for  de  vorden- 
de missionærer.  De  læser  og 
studere  Mormons  Bog  og 
styrker  deres  vidnesbyrd  om 
bogens  guddommelige  frem- 
komst og  evangeliets  fylde, 
som  den  indeholder.  Det  er 
en  forudsætning  for  missio- 
næren, at  dette  grundlæg- 
gende er  på  plads.  Men 
samtidig  er  det  en  tid  med 
intens  bøn  og  efterlevelse  af 
befalingerne  som  aldrig  før. 
Motivationen  og  begejstrin- 
gen vokser  med  den  øgede 
åndelighed,  som  dette  af- 
stedkommer. Og  så  den  en- 
deløse venten  på  kaldet  - 
på  tidspunktet  for  afrejsen  - 
man  er  ved  at  sprænges  af 
spænding. 

En  af  de  vigtigste  forbe- 
redelser til  missionen  er 
tempelbegavelsen  for  den 
unge. 

Disse  guddommelige  løf- 
ter, som  hæver  os  op  over 
verden.  Man  kan  ikke  være 
den  samme  mere.  Kaldet 


kræver  indvielse,  livet  efter 
missionen  kræver  indvielse. 
Jo,  det  er  en  stor  oplevelse, 
men  også  en  nødvendig  op- 
levelse. Herren  ønsker,  at 
hans  missionærer  er  fuldt 
beredte  og  iklædt  Guds  ful- 
de rustning.  Han  ønsker 
dem  omvendte  til  sig,  og 
især  renset  fra  al  synd.  Så- 
dan har  profeter  siden 
Spencer  W.  Kimball  genta- 
get udfordringen  til  de  un- 
ge, og  løftet  er  givet  og  kan 
indfries.  Men  uden  dette  vil 

o 

Anden  heller  ikke  kunne 
tage  bolig  i  dem  og  lede 
dem  i  deres  gerning  til  de 
mennesker,  de  er  sendt  ud 
for  at  finde  og  undervise 


med  ånd  og  kraft,  og  døbe 
dem  med  myndigheden,  der 
åbner  døren  for  disse  men- 
nesker til  frelse  og  ophøjel- 
se. 

Men  for  den,  som  forbe- 
reder sig  med  ydmyghed  og 
offervilje,  er  velsignelserne 
utallige,  løfterne  evige  og 
glæden  enorm.  At  komme 
til  at  kende  Gud  på  den 
måde  vil  være  nyt  -  at  han 
kan  være  så  nær.  Jo  i  sand- 
hed. Gud  lever  og  bruger  os 
til  at  bygge  sit  rige  på  jor- 
den. Hvilket  vidnesbyrd  at 
erhverve  sig.  Hvis  de  unge 
dog  blot  vidste,  hvad  der 
var  i  vente  for  dem,  hvad 
en  mission  muliggør. 


Carsten  Larsen 


Erfaringerne  fra  missions- 
marken  har  tegnet  et 
billede  af  den  succesrige 
missionær,  som  jeg  engang 
blev  fortalt  fra  Missionary 
Department  i  Salt  Lake 
City. 

Først  har  den  unge 
stræbt  efter  at  holde  bude- 
ne, sådan  som  han  eller 
hun  har  forstået  dem,  og 
han  har  æret  sit  præste- 
dømme igennem  sin  ung- 
dom. Dernæst  har  den  unge 
igennem  ungdommen  for- 
beredt sig  til  at  skulle  tjene, 
har  sparet  op  og  vist  offer- 
vilje før  missionen.  Der- 
næst har  han  som  præst  i 
Det  Aronske  Præstedømme 
regelmæssigt  og  villigt 
holdt  taler  ved  nadvermø- 
derne, når  der  er  kaldt  på 
ham.  Sidst  har  han  som 
præst  regelmæssigt  deltaget 
i  missionæraktiviteter  sam- 
men med  fuldtidsmission- 
ærerne.  Forberedelse  er  et 
vigtigt  element  for  enhver 
succesrig  handling,  også  det 
at  tjene  som  en  missionær, 
og  det  er  en  alvorlig  sag. 

For  nyligt  udfordrede 
Præsident  Gordon  B.  Hinc- 
kley  fuldtidsmissionærerne 
til  at  erhverve  sig  10  gaver, 
som  de  skulle  tage  med  sig 
hjem  fra  deres  mission.  De 
10  gaver  var: 

1 .  Et  kendskab  og  en 
kærlighed  til  vor 
himmelske  og  evige 
Fader  og  hans  elskede 
Søn,  vor  Herre  Jesus 
Kristus. 

2.  Et  kendskab  og  en  kær- 
lighed til  skriften  som 
Herrens  ord. 

3.  En  øget  kærlighed  til 
forældre. 

4.  En  kærlighed  til  de 
mennesker,  de  tjener 
iblandt. 

5.  En  påskønnelse  af  hårdt 
arbejde. 

6.  En  forsikring  om  Hellig- 
åndens inspiration. 


7.  En  forståelse  for  vigtig- 
heden af  at  kunne  ar- 
bejde sammen. 

8.  Værdien  af  personlige 
dyder. 

9.  Troen  til  at  handle. 

10.  Ydmyghed  til  at  bede. 

Jeg  ved  også,  at  disse  gaver 
kan  opnås  ved  at  søge  dem. 
Det  har  jeg  erfaret  for  mig 
selv. 

Kirken  har  brug  for  flere 
missionærer,  også  fra  Dan- 
mark. Igennem  de  sidste  12 
år  har  jeg  været  med  til  at 
sende  74  missionærer  ud  for 
at  tjene  Kirken  mange  for- 
skellige steder  i  verden. 
95%  af  dem  er  kommet 


hjem  igen  efter  1,  Vj2  eller 
2  års  mission  og  er  blevet 
værdigt  afløst  med  et  vid- 
nesbyrd i  deres  hjerter,  og 
de  har  opnået  de  fleste  af 
de  førnævnte  10  gaver,  som 
præsident  Hinckley  har 
omtalt.  Jeg  har  haft  anled- 
ning til  at  tale  med  adskilli- 
ge af  deres  missionspræsi- 
denter,  og  jeg  har  hørt  dem 
prise  de  danske  missionæ- 
rers indsats  som  uovertruf- 
fen. De  danske  missionærer 
har  været  højt  estimerede 
for  deres  arbejdsiver  samt 
deres  evner  til  at  omgås  an- 
dre mennesker. 

Kan  vi  fortsætte  den 
danske  tradition?  Vi  har 
behov  for  det.  Præsident 
Boyd  K.  Packer  sagde  til  et 
instruktionsmøde  for  et  år 


siden,  at  en  stavs  evne  til  at 
fostre  og  udsende  missionæ- 
rer er  ligefrem  proportional 
med  dens  evne  til  at  skabe 
vækst  for  sig  selv. 

Afskeden  med  den  ny- 
kaldede  missionær  var  varm 
og  fuld  af  ønsker  om,  at  alle 
forventningerne  måtte  bli- 
ve indfriet.  Hvor  jeg  glæder 
mig  til  at  hilse  på  ham  igen 
om  et  par  år  og  se,  hvad 
missionen  har  gjort  ved 
dette  unge  menneske.  Det 
er  en  dejlig  oplevelse  at  be- 
tragte. Må  mange  flere  af 
vores  unge  i  dag,  især  unge 
mænd,  tage  imod  kaldet  og 
fuldt  beredte  opfylde  en  af 
dette  livs  store  missioner. 

Carsten  Larsen^ 

stavspræsident  i  Århus  Stav. 


Gensyn  med 
Mormonfolkedansernes 


» 


Rejsen  til  Amerika 


« 


Nu  er  der  mulighed  for 
at  gense  det  store  fol- 
kedanseshow »Rejsen  til 
Amerika«.  Showet  vil  blive 
opført  af  70  unge  folkedan- 
sere fra  Københavns  folke- 
dansere. Showet  bliver  op- 
ført i  Tåstrup  Fritidscenter, 
der  også  er  Tåstrup  Wards 
midlertidige  mødested. 
Showet  vil  finde  sted  lørdag 
den  16.  marts  1996  om  ef- 
termiddagen. Inviter  dine 
venner  og  bekendte,  der 
venter  dem  en  fabelagtig 
oplevelse. 


RED 

En  ung  mand 
forbereder  sig  til  at  drage 

på  mission! 


Peter  Willeman 


For  nogen  tid  siden 
holdt  en  hjemvendt 
missionær  en  tale  til  os  her 
i  grenen.  Han  fortalte  os 
om  en  måde,  hvorpå  vi  kan 
komme  nærmere  Herren. 

Denne  anvisning  bestod  af 
4  punkter: 

1 .  Vi  skulle  studere  i 
skrifterne  mindst  10 
minutter  hver  dag. 

2.  Vi  skulle  overveje  de 
ting,  vi  havde  læst,  i 
mindst  to  minutter. 


3.  Holde  vore  personlige 
bønner  hver  dag. 

4.  Vi  skulle  gøre  en  god 
gerning  hver  dag. 

Jeg  har  på  det  sidste  efter- 
levet disse  4  punkter  og 
fundet,  at  de  er  af  stor 
værdi.  Når  man  som  ung 
i  Kirken  går  i  skole  eller  på 
arbejde,  så  er  det  vigtigt, 
at  man  bruger  den  tid, 
man  har  tilovers,  fornuf- 
tigt. Det  gælder  om  at  er- 
statte dårlige  vaner  med 
gode. 


Førhen  havde  jeg  det  med 
at  se  meget  TV  om  aftenen, 
før  jeg  gik  i  seng.  Det  resul- 
terede i,  at  jeg  ofte  kom 
sent  i  seng,  og  at  jeg  var 
meget  træt  om  morgenen. 
Nu  undgår  jeg  at  tænde  for 
TV'et  om  aftenen  og  læser 
i  stedet  mere  i  skrifterne  el- 
ler i  Stjernen,  før  jeg  går  til 
ro.  Det  har  været  en  stor 
velsignelse  i  mit  liv.  Jeg  er 
begyndt  at  tage  på  splits 
sammen  med  missionærer- 
ne. Det  har  gjort,  at  jeg  har 
fået  lettere  ved  at  tale  om 
Kirken  og  evangeliet  på  ar- 


bejdet og  ude  blandt  mine 
andre  venner. 

Der  er  dog  stadig  et  par 
punkter,  hvor  det  halter  lidt 
med  min  forberedelse  til  at 
tage  på  mission.  Det  er  med 
hensyn  til  madlavning  og 
andre  huslige  færdigheder, 
så  som  at  vaske  tøj,  stryge, 
gøre  rent  og  den  slags.  Så 
hvis  jeg  skal  undgå  at  have 
min  mor  med  på  min  missi- 
on, så  skal  jeg  også  lige  ha- 
ve arbejdet  med  disse  ting. 

Peter  Willeman  er  medlem  af 
Horsens  Gren  i  Arnus  Stav. 

En  missionær  vender  hjem 


1  december  1995 
vendte  ældste  John 
Køster  fra  Odense 
1.  Ward  hjem  efter 
at  have  tjent  2  år 
i  Englands  London 
Syd  mission. 

Som  langt  de  fleste  af 
Kirkens  hjemvendte 
missionærer  siger  John,  at 
hans  mission  var  de  to  bed- 
ste år  i  hans  liv.  Det  var  på 
hans  mission,  at  han  for  al- 
vor fik  et  vidnesbyrd  om 

Kirkens  sandhed,  og  det  var 
på  hans  mission,  han  sådan 
rigtigt  fandt  sig  selv  og  lær- 
te at  begå  sig  med  andre 
mennesker.  Det  var  også  i 
et  område  i  det  sydlige  Lon- 
don, at  John  mødte  en  lille 
pige  på  10  år,  hvis  billede 
for  evigt  vil  være  prentet  i 
hans  sind,  og  hvis  smil  gi- 
ver ham  mod  på  livet  hver 
eneste  dag. 

John  er,  som  så  mange 
andre  af  Kirkens  missionæ- 
rer, vokset  op  i  Kirken.  Han 
har  deltaget  i  seminar  og 
været  aktiv  i  Unge  Mænds 
program.  Som  så  mange  an- 


dre unge  mænd  i  Kirken 
har  en  mission  været  noget, 
der  ligesom  blev  forventet 
af  ham.  Og  ligesom  så  man- 
ge andre  unge  mænd  i  Kir- 
ken havde  John  svært  ved 
at  indstille  sig  på  at  tage  af- 
sted. Faktisk  havde  han  slet 
ikke  lyst  til  det. 

Det  var  ikke,  indtil  John 
blev  rigtig  gode  venner  med 
en  af  de  ældster,  som  fami- 
lien havde  boende,  at  han 
langsomt  begyndte  at  ændre 
indstilling.  Senere  fortæller 
John,  at  hans  mor  desuden 
havde  et  hemmeligt  vædde- 
mål i  gang  med  den  ameri- 


kanske ældste.  Selv  Johns 
mor  troede  vist  ikke  rigtig 
på,  at  han  ville  tage  afsted. 
Men  lysten  til  at  tjene 
voksede,  og  for  familien 
Køster  var  det  en  dejlig  dag 
i  1994,  da  John  kunne  tage 
afsted  som  missionær  til 
London  Syd  missionen. 

Forberedt 

John  Køster,  21,  fortæller  i 
dag,  at  han  drog  afsted  på 
sin  mission  forberedt  på  det 
værste,  men  at  han  håbede 
på  det  bedste. 

Hvad  var  så  det  bedste? 

-  Den  ældste,  der  fik 
mig  til  at  ønske  at  tage  på 
mission,  havde  fortalt  mig, 
at  før  han  tog  afsted,  havde 
han  ikke  noget  rigtigt  vid- 
nesbyrd om  Kirken.  Det 
havde  jeg  heller  ikke,  for- 
tæller John. 

Det  var  faktisk  det,  jeg 
ønskede  mig  allermest. 

John  fortælle,  at  når 
man  vokser  op  i  Kirken, 
kunne  man  godt  nogen 
gange  ønske,  at  man  kunne 
have  et  vidnesbyrd,  der  er 
lige  så  stærkt  og  brændende 
som  dem,  der  bliver  om- 
vendt til  Kirken. 

-  Jeg  kan  huske,  at  jeg 
tit  tænkte,  at  det  ville  være 
rart  at  kunne  sige:  lige  præ- 
cis på  den  og  den  dag  fik 

»En  mission  er  ikke  helt  uden 
farer« ,  siger  John  Køster, 
der  tjente  i  London  Syd 
missionen. 
(FOTO:  Køster). 

jeg  et  rigtigt  brændende 
vidnesbyrd  om  Kirken. 
Men  det  kan  man  jo  ikke, 
siger  John  og  fortæller, 
hvordan  han  på  sin  mission 
lærte  at  kende  forskel  på  et 
larmende  og  et  mere  stille 
vidnesbyrd. 

-  En  dag,  da  jeg  var  ude 
at  undervise  med  min  kam- 
merat, som  i  øvrigt  var 
utrolig  god  til  at  undervise, 
da  sad  jeg  der  og  lyttede, 
mens  han  underviste  om 
genoprettelsen  af  evangeliet 
i  dets  fylde.  Min  kammerat 
sad  og  fortalte  manden  om 
Kristi  kirke,  der  var  blevet 
genoprettet  med  12  apostle, 
og  han  sagde,  at  vi  var  den 
eneste  kirke  på  jorden,  der 
havde  denne  organisation. 
Pludselig,  mens  min  kam- 
merat underviste,  sagde  det 
bare  bang  for  mig.  Jeg  vid- 
ste, at  det  var  sandt,  det 
han  sagde.  Det  er  nok  det 
bedste,  der  er  hændt  mig  på 
min  mission,  siger  John. 

Udfordringer 

Som  alle,  der  selv  har  tjent 
i  missionsmarken,  ved,  er 
en  misison  heller  ikke  uden 
udfordringer.  En  af  de  stør- 
ste er  nok  det,  at  skulle  læ- 
re at  leve  med  et  andet 
menneske  24  timer  i  døg- 
net. For  John  blev  denne 
udfordring  til  tider  mere, 
end  han  troede,  han  kunne 
bære.  Han  fortæller  selv,  at 
han  et  par  gange  på  sin 
mission  var  parat  til  at  give 
op  og  tage  hjem.  Han  kun- 
ne ganske  simpelthen  ikke 
holde  sin  kammerat  ud.  På 
et  af  disse  tidspunkter,  hvor 
John  faktisk  havde  besluttet 
at  tage  hjem,  havde  han 
netop  mødt  en  familie, 
hvor  alle  undtagen  deres 
18-årige  søn  var  aktive  i 
wardet.  De  var  søde  til  at 
tage  sig  af  missionærerne  og 
John  og  hans  kammerat 
blev  ofte  inviteret  til  mid- 
dag hos  denne  familie. 
Langsomt  lykkedes  det 
John  at  få  kontakt  med 
sønnen,  som  totalt  var  fal- 
det fra  Kirken.  Det  blev  til 


mange  lange  samtaler  om 
evangeliet  og  det  at  have  et 
vidnesbyrd,  og  med  tiden 
begyndte  denne  unge  mand 
at  komme  med  i  kirke  igen. 
John  vidste  det  ikke,  men 
han  gik  faktisk  rundt  med 
tanker  om  også  at  tage  på 
mission.  På  dette  tidspunkt 
havde  John  det  allersværest 
og  fortæller  ham,  at  han 
har  besluttet  at  afbryde  sin 
mission  og  tage  hjem  til 
Danmark. 

»Det  kan  du  da  ikke«, 
sagde  den  unge  mand,  det 
er  da  på  grund  af  dig,  at  jeg 
går  rundt  og  tænker  på  selv 
at  tage  afsted.  Det  er  på 
grund  af  det  vidnesbyrd,  du 
har  fået,  som  jeg  også  øn- 
sker at  få,  at  jeg  er  begyndt 
at  komme  i  Kirken  igen«. 

-  Der  var  ikke  noget 
valg,  fortæller  John.  Jeg 
blev. 

Nok  den  største  beløn- 
ning for  sin  indsats  med 


netop  denne  unge  mand  er, 
at  han  netop  nu  i  skrivende 
stund  går  og  venter  på  sin 
missionskaldelse  et  eller  an- 
det sted  i  verden. 

Og  netop  denne  oplevel- 
se var  med  til  at  give  John 
det,  som  han  betragter  som 
den  næstbedste  ting,  han 
har  lært  på  sin  mission. 
Nemlig  at  omgås  andre 
mennesker. 

-  Jeg  er  blevet  mig  me- 
get mere  bevidst  om  de 
mennesker,  der  er  omkring 
mig.  Før  min  mission  ville 
jeg  aldrig  have  lagt  mærke 
til  om  en  dame  fx  havde 
brug  for  hjælp  til  at  komme 
ind  i  en  bus.  Nu  ville  det 
aldrig  falde  mig  ind  ikke  at 
træde  til  og  hjælpe,  fortæl- 
ler John,  der  tilføjer,  at  han 
på  sin  mission  også  lærte  at 
overvinde  meget  at  sin  ge- 
nerthed, og  at  det  har  hjul- 
pet ham  til  at  blive  meget 
mere  udadvendt. 


Etårsdagen  på  en  mission 
fejres  med  diverse  ceremonier. 
Her  brændes  et  gammelt 
udslidt  jakkesæt. 
(FOTO:  Køster). 


-  Nu  tænker  jeg  på  andre 
mennesker,  siger  John,  der 
langsomt  er  ved  at  vænne 
sig  til  at  være  hjemme  i 
Danmark  igen. 

Godt  råd 

-  Skulle  jeg  give  unge 
mænd,  der  forberedder  sig 
til  at  tage  afsted  på  mission, 
et  godt  råd,  så  ville  det  væ- 
re at  følge  godt  med  i  semi- 
nar og  lære  mesterskriftste- 
deme  udenad,  siger  John. 
Selvom  det  er  Helligånden, 
der  omvender  mennesker, 
så  er  det  os,  som  missionæ- 
rer, der  er  budbringere  og 
som  ved  alle  andre  produk- 
ter skal  embalagen  være  i 
orden.  Vi  skal  kunne  vores 
ting,  og  vi  skal  være  leven- 
de og  interesante,  så  men- 
nesker får  lyst  til  at  høre  på 
os.  Det  gør  de,  hvis  vi  ved, 
hvad  vi  taler  om.  Så  selvom 
en  mission  ikke  handler  om 
at  sælge,  så  skal  vi  alligevel 
kende  varen,  mener  John. 

Som  afslutning  på  en 
dejlig  samtale  fortæller 
John  om  en  lille  pige  fra 
det  sydlige  London,  som  le- 
ver et  liv  med  mange  store 
udfordringer.  På  trods  af 
dette,  har  John  aldrig  set 
hende  uden  et  stort  smil  på 
læberne.  Det  gjorde  ind- 
tryk. 

-  Jeg  lærte  af  hende,  at 
livet  altid  vil  være  fyldt 
med  udfordringer,  men  vi 
kan  smile  alligevel.  Jeg  ved, 
at  lige  netop  de  mennesker, 
jeg  fik  lov  til  at  omvende 
på  mission,  havde  ventet  på 
netop  mig,  derfor  er  jeg  og- 
så så  glad  for,  at  jeg  holdt 
ud  og  overkom  de  udfor- 
dringer, der  på  tidspunkter 
syntes  som  om  de  var 
uoverkommelige. 

Susanne  Perkins 

Nisser  i  Odense 


I  Odense  2.  Ward 
kunne  man  i 
december  se  det 
dejligste  nissespil 
med  musik  og  tekst 
af  Lene  Køster. 

Den  28.  december 
åbnedes  dørene  for 
den  årlige  julefest  i  Odense 
2.  Ward.  Børn  og  voksne 
strømmede  til  med  stor  for- 
ventning. Søster  Hanne 
Ravn  Jensen,  bød  velkom- 
men og  indbød  til  sang  og 
dans  omkring  det  store  jule- 
træ, som  strålede  om  kap 
med  børnenes  glade  øjne. 

Efter  mange  dejlige  san- 
ge, samledes  alle  voksne  og 
børn  foran  scenen,  hvor  et 
nissespil  tog  sin  begyndelse. 

Vi  fulgte  en  nissefamilie, 
som  levede  deres  liv  i  Nis- 
seby,  men  ikke  uden  proble- 


mer. Nissedrengen  Thore 
Store  var  så  drillesyg,  at  bå- 
de familien  og  andre  ikke 
kunne  holde  ham  ud.  En 
dag  blev  nissefamiliens  dat- 
ter bortført  af  to  af  skovens 
trolde  til  stor  fortvivlelse 
for  familien.  Efter  mange 
dages  søgen  var  det  så- 
mænd den  umulige  søn 
Thore  Store,  som  fandt  og 
befriede  sin  nissesøster. 
Glæden  over  gensynet  med 
søster  var  stor,  men  der  var 
også  anerkendelse  af  bror- 
mand, som  nu  var  blevet  en 
helt.  Trolde  og  nisser  blev 
forenet  af  Thore  Store. 

Nissespillet  havde  føl- 
gende medvirkende:  John, 
Maria,  Kim  Margrethe  og 
Lene  Køster  samt  Roberto 
Arriaga.  Musikledsagelse 
blev  leveret  af  Henrik  Høj- 
holdt. 

Hele  forestillingen  slut- 
tede med,  at  gamle  nissefar 
og  nissemor  i  skikkelse  af 


!    Ole  og  Mette  Køster  kom 
kørende  i  kane  med  rensdyr 
og  medbragte  en  stor  sæk 
med  gaver.  Børnene  var 
spændte  og  sad  pænt  og 
ventede,  til  gaverne  med 
børnenes  navne  blev  delt 
ud.  Det  var  meget  fornemt, 
og  der  var  stor  glæde,  da  al- 
le gaver  passede  til  børne- 
nes alder  og  køn. 

Så  nød  alle  varm  kakao 
og  boller  med  smør,  og  bør- 
nene fik  slikposer. 

Efter  traktementet  lege- 
de nisseparret  med  børne- 
ne, og  senere  var  der  vok- 
senleg ved  stavspræsident 
Carsten  Larsen. 

Med  denne  dejlige  aften 
sluttede  en  særlig  festlig  jul, 
fordi  den  for  første  gang  i 
mange  år  var  hvid  af  sne. 

Ida  Karnil,  er  medlem 
af  Odense  2 .  Ward  og  er 
wardets  præsidentinde 
i  Hjælpeforeningen. 


Nissesøster,  Margrethe 
Køster,  synger  en  bedrøvet 
sang  i  fangeskab. 
(FOTO:  Karnil) 


De  slemme  trolde  tager  nissesøster 
til  fange  i  deres  huk. 
(FOTO:  Karnil) 


Thore  Store  har  befriet  søster,  og  trolde-  og  nissefamilien 
bliver  venner.  Fra  venstre  ses:  Roberto,  Lene,  Margrethe, 
John,  Maria  og  Kim.  (FOTO:  Karnil) 

Et  stort  missionærprojekt 
i  Frederikshavn! 


I  tiden  3 1/7-3/8  1995 
var  Frederikshavn 
vært  for  CUTTY 
SARK  TALL  SHIP 
RACE.  Store  og 
små  sejlskibe  fra  det 
meste  af  verden 
gjorde  ophold  i  byen, 
og  der  forventedes 
et  besøgsantal  på 
20-30.000  personer. 

Allerede  i  slutningen  af 
1994  havde  jeg  meldt 
mig  som  frivillig  arbejds- 


kraft og  afsat  hele  min  tid  i 
uge  3 1  til  fordel  for  dette 
arrangement.  Da  jeg  i  maj 
måned  1995  blev  kaldet 
som  missionsleder  i  Frede- 
rikshavn, var  det  naturligt 
for  mig,  at  involvere  missi- 
onærerne i  de  begivenhe- 
der, som  skulle  finde  sted. 
Arrangementet  blev  drøftet 
med  ældste  Blackburn  og 
ældste  Kerr.  De  var  straks 
med  på  ideen,  men  ingen  af 
os  vidste  rigtigt,  hvordan  vi 
skulle  gribe  sagen  an.  Skul- 
le vi  have  en  stand?  Invol- 
vere grenens  medlemmer? 
Skulle  informationstjene- 
sten informeres?  Det  først 


vi  gjorde  var  at  forelægge 
ideen  for  grenspræsident- 
skabet  til  godkendelse.  Det 
var  naturlig  nok  ikke  så 
vanskeligt.  Så  gik  vi  i  gang 
med  planlægningen.  Vi  var 
alle  enige  om,  at  uden  bøn 
og  faste  kunne  vi  ikke  for- 
vente den  helt  store  succes. 
De  lokale  myndigheder  og 
arrangørerne  skulle  natur- 
ligvis kontaktes. 

Fuldtidsmissionærer 
skaffer  udstilling 

Ældste  Blackbum  vidste,  at 
der  kunne  skaffes  en  min- 
dre udstilling,  som  mission- 
ærerne brugte.  Jeg  forestil- 


lede mig  en  slags  staffeli 
med  billeder,  som  nemt 
kunne  flyttes  rundt  til  de 
steder,  hvor  der  var  aktivi- 
teter, som  trak  publikum  til 
sig.  På  ældste  Blackburns 
ansigtsudtryk  forstod  jeg,  at 
det  var  en  større  sag.  Det 
viste  sig  at  være  en  4-fløjet 
udstilling,  som  knap  kunne 
transporteres  af  4  fuldvoks- 
ne missionærer.  Tdladelse 
fra  kommunen  var  nødven- 
dig. Stor  imødekommenhed 
og  forståelse.  Udstillingen 
kunne  anbringes  i  gågaden, 
på  de  steder,  vi  foreslog, 
men  på  havneområdet, 
hvor  vi  jo  helst  ville  være. 

kunne  kommunen  ikke 
hjælpe  os.  Hele  havneom- 
rådet blev  under  besøget 
disponeret  over  af  et  særligt 
udvalg  under  turistchefen. 
Det  virkede  lidt  forstem- 
mende. Var  der  arealleje, 
fast  bemandet  stade  etc? 
Nå,  men  jeg  henvendte  mig 
til  turistkontoret  og  forkla- 
rede, hvad  vi  ønskede.  Man 
ville  undersøge  sagen  og 
vende  tilbage.  Næste  dag 
blev  jeg  ringet  op,  desværre 
man  havde  allerede  afvist 
»International  Sømands- 
mission« så  jeg  kunne  nok 
forstå  ...  Jeg  forstod  overho- 
vedet ikke,  hvordan  man 
kunne  afvise  International 
Sømandsmission  i  et  sådan 
arrangement,  var  det  kun 
fest  og  ballade?  Var  det  i 
det  hele  taget  noget  at  del- 
tage i? 

Alt  er  muligt 

Nyt  møde  med  missionæ- 
rerne, bøn,  diskussion, 
tænkeboks  og  møde  igen. 
Jo,  vi  skulle  være  med  på 
en  eller  anden  måde.  Jeg 
kontaktede  politiet  og  fore- 
lagde dem  situationen.  Det 
var  de  helt  med  på  og  note- 


rede, at  ældste  Blackburn 
og  ældste  Kerr  havde  tilla- 
delse til  at  være  i  gågaden 
på  2  bestemte  steder  på  af- 
talte tidspunkter  med  en  4- 
fløjet  udstilling  og  uddele 
brochurer  om  Jesu  Kristi 
Kirke  af  Sidste  Dages  Helli- 
ge. »Vi  kender  dem  jo,  så  vi 
regner  med,  de  kan  finde  ud 
af  det  uden  at  genere  de  ar- 
rangementer, der  finder 
sted«.  Hvilken  dejlig  be- 
mærkning fra  en  politibe- 
tjent. Samtidig  måtte  de 
begge  missionere,  d.v.s. 
kontakte  folk  og  gå  ombord 
på  skibene  under  deres  op- 
hold i  Frederikshavn  og  ud- 
dele brochurer  på  havne- 
området efter  anvisning  fra 
Tall  Ship  Race  udvalget. 
Pludselig  havde  vi  accepta- 
ble rammer  at  arbejde  un- 
der og  en  god  følelse  for  at 
gennemføre  vore  planer. 

Udstilling  stor  success 
Nyt  møde  med  missionæ- 
rerne, bøn  og  jo,  vi  følte 
alle  tre,  at  det  ville  være 
godt  med  udstillingen  i  gå- 
gaden og  uddeling  af  bro- 
churer, Mormons  bog  m.v. 
på  skibene  og  til  de  folk, 


,  som  missionærerne  kunne 
få  kontakt  med  ved  at  gå 
rundt  på  havnen  og  selv  se 
på  de  ting,  der  foregik.  Men 
kunne  de  to  missionærer, 
som  var  stationeret  i  Frede- 
rikshavn, klare  opgaven 
alene?  Vi  havde  udvalgt  de 
steder  og  tidspunkter,  vi  vil- 
le have  udstillingen  i  gåga- 
den, men  der  kunne  godt 
arbejdes  på  havneområdet 
samtidigt.  Ældste  Black- 
bum var  på  det  tidspunkt 
zoneleder  og  foreslog,  at  ^ 
han  fik  missionærer  fra  Al- 
borg  og  Randers  herop.  Der 
blev  udarbejdet  en  »vagt- 
plan« med  6  ældster  og  2 
søstre.  Alt  klappede  i  sidste 
øjeblik,  gode  følelser,  et 
stort  lager  af  brochurer  og 
Mormons  bøger  på  dansk, 
engelsk,  spansk  og  russisk. 
Orientering  til  grenspræsi- 
dentskabet,  og  så  gik  det 
løs. 

Seks  missionærer  passe- 
de udstillingen,  hjulpet  af 
medlemmer  -  et  område, 
som  vi  ikke  havde  taget  tid 
til  at  forberede  og  organise- 
re rigtigt,  men  også  havde 
valgt  fra,  da  vi  følte,  at  det 
var  nemmere  at  få  tilladel- 


ser m.v.  til  missionærerne. 
Denne  specielle  anledning 
til  at  missionere  internatio- 
nalt, skulle  løftes  af  missi- 
onærerne. 

Positiv  oplevelse 

Det  blev  en  stor  oplevelse 
for  missionærerne  og  for  de 
medlemmer,  som  direkte  og 
indirekte  var  med.  Resulta- 
tet opgjort  i  kontakter,  ud- 
delte eksemplarer  af  Mor- 
mons bog  og  brochurer  be- 
kræftede på  opfølgningsmø- 
det, at  det  var  godt  vi  be- 
nyttede lejligheden  og  fulg- 
te de  indskydelser  og  vej- 
ledning, vi  modtog.  Ide  - 
forberedelse  -  udførelse  - 
status  og  tak  er  en  god  og 
anvendelig  formel  for  at  få 
succes  i  vores  arbejde  for  at 
fremme  Herrens  værk. 

Arrangementet  blev  be- 
søgt af  250.000  mennesker  i 
løbet  af  4  dage. 

Missionærerne  havde 
kontakt  med  over  700  men- 
nesker. 

Der  blev  uddelt  270  bro- 
churer på  dansk,  norsk, 
svensk,  finsk,  russisk,  fransk 
og  engelsk. 

— > 


Ældste  Blackhurn  fortæller 
de  mange  besøgende  om 
Mormons  Bog. 
(FOTO:  Nielsen) 

Der  blev  uddelt  74  eksem- 
plarer af  Mormons  Bog.  57 
på  russisk,  1  på  svensk,  2  på 
norsk,  7  på  engelsk  og  7  på 
dansk. 

2  personer  har  fået  1 . 
lektie,  og  1  person  har  be- 
søgt kirken. 

Ældste  Blackburn, 
ældste  Kerr  og  Søren  H. 
Nielsen  der  er  missionleder 

o 

i  Frederikshavn  Gren  i  Ar- 
hus  Stav. 


Ældste  Kerr  og  æMste 
Blackburn  foran  »Return 
of  Marco  Polo«  et  engelsk 
skoleskib.  Udover  de  mange 
gode  kontakter,  var  der  også 
mange  flotte  sejlskibe ,  som 
missionærerne  kunne  se  på. 

(FOTO;  Nielsen) 


Nyt  fra  Arnus  Stav 


Århus  Stav  inviterer 
til  stavskonference! 


Den  23.  og  24.  marts 
1996  inviterer  Århus 
Stav  alle  medlemmer  og 
gæster  til  stavskonference  i 
Herning. 

Lørdagens  præstedøm- 
melederskabsmøde  finder 
sted  i  kirkebygningen  i  Her- 
ning, Viborgvej  8,  fra  14.00 
til  16.00. 

Søndagens  møder  fore- 
går i  Herning  Kongrescen- 


ter, Østergade  37.  Der  vil 
være  konferencemøde  kl. 
10.00  til  11.30  og  hoved- 
mødet kl.  13.00  til  15.00. 
Der  vil  igen  være  mulighed 
for  at  spise  medbragt  mad 
sammen  med  stavens  øvrige 
medlemmer  imellem  de  to 
konferencemøder. 


Vel  mødt. 


O 

Århus  Stavs 
tempeluge 


Nu  er  der  atter  en  tur  til 
templet  i  Stockholm 
i  uge  18  den  30.4.1996- 
4.5.1996. 

Der  arrangeres  bustur, 
som  koster  kr.  500,00. 

Tilmelding  til  tempel- 
ugen skal  ske  til  bror  Ole 
Ravn-Petersen. 

Tilmeldingsblanketter 
kan  fås  hos  biskoppen/høj - 
præsternes  gruppeleder  eller 


grenspræsidenten/ældster- 
nes  kvorumspræsident. 

Tilmeldinger  og  betaling 
for  busturen  skal  være  bror 
Ole  Ravn-Petersen  i  hænde 
senest  tirsdag  den  2.  april 
1996. 

Tilmelding  kan  ske  til: 
Ole  Ravn-Petersen 
Brobjerg  Parkvej  21  2mftv 
8250  Egå 

Stor  familie-koncert 
i  multihuset  i  Esbjerg 


Omkring  150 
medvirkende  var 
samlet  for  at  synge 
og  spille  julen 
ind  lørdag  den 
9.  december  1995 
kl.  16.00  med  vores 
kirke  som  arrangør. 

Der  var  i  forvejen  gjort 
et  stort  stykke  PR-ar- 
bejde  i  form  af  plakater 
overalt  i  byen,  annoncering 
og  pressemeddelser  m.v.  for 
at  profilere  Kirken  udadtil. 

Vesterhavsgarden  ud- 
gjorde en  festlig  optakt  til 
en  dejlig  eftermiddag  med 
bl.a.  4  af  byens  amatørkor 
samt  Kirkens  kor  -  i  alt  ca. 
150  medvirkende  incl.  soli- 
ster. 

De  4  kor  bestod  af:  Ve- 
sterhavskoret,  Fanø  musik- 
skoles kor,  Gredstedbro 
Egnskor  og  Esbjerg  Under- 
holdningskor. 


Arrangementet  fik  omtale 
i  den  lokale  presse . 
Her  ses  Birgitte  Lind  Jensen, 
som  sang  Søren  Banjomus 
til  alles  fryd. 
(FOTO:  Pedersen) 


Omkring  150  medvirkede  ved  den  store  julekoncert  i  Esbjerg.  (FOTO:  Pedersen) 


Dette  store  kor  blev  -  veks- 
lende med  en  af  byens  diri- 
genter -  ledet  af  bror  Jan 
Rohde  Pedersen  akkompag- 
neret af  søster  Lisbeth  Pe- 
dersen, begge  fra  Esbjerg 
Ward. 

Koret  sang  følgende 
numre: 

»Ding  dong  merrily  on 
high«,  »Langt,  langt  her- 
fra«, »My  Lord  what  a  mor- 
ning«, »All  things  bright 
and  beautiful«  samt  »Dejlig 
er  jorden«. 

Anders  Ryttergaard  ( 1 2 
år)  citerede  »Peters  Jul« 
med  stor  frimodighed,  og 
Birgitte  Lind  Jensen  (9  år) 
tog  kegler  med  »Søren  Ban- 
jomus« akkompagneret  af 
bror  Jan  Rohde  Pedersen  på 
el-guitar  og  Arne  Pedersen 
på  klaver. 

Birgitte  Ohlsen  læste  et 
smukt  juledigt. 

Pernille  Tommerup  fra 
Vestjysk  Musikkonservato- 
rium blev  kontaktet  og  sang 


sig  ind  i  alles  hjerter  med 
»Forunderligt  at  sige«  samt 
»White  Christmas«  akkom- 
pagneret af  bror  Arne  Pe- 
dersen. 

Thomas  Kofod  fra  Århus 
Ward,  som  går  på  Teater- 
skolen, sang  sig  til  stor  suc- 
ces med  »She  believes  in 
me«,  smukt  akkompagneret 
af  Arne  Pedersen. 

Kirsten  Holmboe,  ak- 
kompagneret af  Jan  Rohde 
Pedersen  på  el-guitar  og 
bror  Arne  Pedersen  ved 
klaveret,  leverede  professio- 
nelt »Juletræet  med  sin 
pynt«  samt  »Winter  Won- 
derland«. 

Vesterhavsgarden  spille- 
de til  fællessangene  samt 
ledsagede  koret  i  »The 
little  drummerboy«. 

Biskoprådet  i  Esbjerg 
Ward  syntes,  at  publikum 
skulle  have  et  lille  åndeligt 
pust  med  sig  hjem.  Der  blev 
derfor  præsenteret  et  lov- 
sangsprogram  med  skriftste- 


der fra  Bibelen,  smukt  op- 
læst af  biskoppens  hustru, 
søster  Anna  Liisa  Buur.  Dis- 
se skriftsteder  omhandlede 
Frelserens  fødsel  med  dertil 
hørende  julesalmer,  som 
hele  salen  sang  med  på. 

Den  halvanden  time 
lange  koncert  afrundedes  af 
koret  med  »Dejlig  er  jor- 
den« i  et  specielt  klaverar- 
rangement med  Pernille 
Tommerup  på  overstemmen 
i  2.  vers  og  publikum  sang 
med  på  sidste  vers. 

1  Esbjerg  Ward  håber  vi, 
at  denne  koncert  incl.  sam- 
arbejdet med  de  4  kor  har 
gjort  meget  for  Kirkens  an- 
seelse i  byen. 

Vores  dygtige,  afslappede 
konferencierer,  Kirsten 
Holmboe  og  Erik  Rytters- 
gaard,  gjorde  i  hvert  fald 
deres  til,  at  det  hele  gled 
som  det  skulle. 

Lisbeth  Pedersen  er  musik- 
formand  i  Esbjerg  Ward. 

K    G    E    L    t    c    E  TEATER 


Kongeligt 
balletbarn 
begyndte 
i  GUF-salen 
i  kirken! 


Det  er  nu  godt  tre 
år  siden,  at  Kristina 
Olsen,  10,  tog  sine 
første  ballettrin. 
Det  foregik  i  kirke^ 
bygningen  på  Magle- 
gårds  Allé  i  Søborg. 
Den  gang  havde  hun 
ikke  i  sin  vildeste 
fantasi  forestillet  sig, 
at  hun  nu,  blot  nogle 
få  år  senere,  skulle 
danse  på  scenen 
på  Det  Kongelige 
Teater. 


V 


i  har  i  årernes  løb 
i  Kirken  i  Danmark 


haft  mange  missionærer 
med  store  talenter.  Der  har 
været  alt  lige  fra  kendte  ba- 
sketballspillere til  karateud- 


øvere  til  operasangere.  Fæl- 
les for  dem  alle  har  været, 
at  de  har  prøvet  at  benytte 
deres  særlige  talent  til  at 
fremme  Herrens  sag  og 
kontakte  det  danske  folk. 

Dette  var  også  ideen,  da 
søster  Taylor,  fra  Orem  i 
Utah,  for  godt  tre  år  siden 
arrangerede  balletundervis- 
ning i  kirken. 

Kristina  Olsen  fra  Kø- 
benhavns 1 .  Ward  var  en  af 
de  ivrige  deltagere.  Sam- 
men med  en  masse  andre 
unge  piger  hoppede  hun  be- 
gejstret rundt.  Da  undervis- 
ningen i  Kirken  var  slut, 
gik  der  ikke  længe,  før  Kris- 
tina begyndte  at  plage  sine 


Kristina  Olsen  (t.h.)  fra 
Københavns  I .  Ward 
sammen  med  søster  Taylor 
fra  Orem  i  Utah. 
(FOTO:  Olsen) 


forældre  om  at  få  lov  til  at 
gå  til  ballet.  Enhver  kan  vel 
tænke  sig  til,  at  det  fik 
Kristina  lov  til,  og  blot  3 


måneder  senere  befandt 
hun  sig  til  en  optagelsesprø- 
ve på  Den  Kongelige  Bal- 
letskole. — > 

Én  søndag  hvert  år  i  april 
myldrer  det  med  børn  og 
forældre  i  gangene  i  det 
store  hus  på  Kongens 
Nytorv  i  København.  De 
fleste  af  børnene  er  ikke  ret 
store,  som  regel  mellem  6 
og  8  år.  Men  hvis  man  er 
rigtig  dygtig,  kan  man  godt 
komme  ind  selv  om  man  er 
ældre. 

Optagelsesprøven  er 
krævende,  og  børnene  iagt- 
tages intenst  af  balletmeste- 
ren såvel  som  lærere  og  læ- 
ger. Processen  er  hård,  og 
kun  de  bedste  kan  bruges. 
Kristina  var  en  af  de  bedste. 
Hun  klarede  den  igennem 
første  runde  og  blev  invite- 
ret til  at  være  med  i  en 
gruppe,  der  i  fem  uger  skul- 
le træne  fire  gange  om 
ugen. 

Nu  blev  det  pludselig  al- 
vor. En  optagelsesprøve  var 
én  ting,  men  at  blive  opta- 
get var  jo  noget  helt  andet. 

Kristina  klarede  den. 
Det  var  en  utrolig  lettelse 
efter  det  store  pres. 

Kristinas  svar  på  spørgs- 
målet om,  hvordan  hun  føl- 
te, da  hun  fandt  ud  af,  at 
hun  var  kommet  ind,  be- 
skriver hendes  sindstilstand 
glimrende. 

-WOW!!!  og  så  gik  vi 
på  McDonalds. 


Hvordan  reagerede  du 
da  du  fandt  ud  af  du 
var  kommet  ind? 
Wow,  sagde  Kristina 
og  demonstrerede  villigt 
hvor  glad  hun  blev. 
(FOTO:  TD) 


Om  søndagen  går  Kristina 
i  Primary  som  alle  andre 
børn  i  hendes  ward  og  der- 
hjemme hjælper  hun  med 
det  huslige  nøjagtig  ligesom 
sin  storebror  Jesper.  Jesper 
får  lommepenge,  men  det 
gør  Kristina  ikke.  Hun 
tjener  nemlig  selv  penge, 
hver  eneste  gang  hun  del- 
tager i  en  forestilling  på  det 
Kongelige  Teater,  og  det  gør 
hun  tit. 

Kristinas  værelse  ligner 
så  mange  andre  unge  pigers 
værelser,  lige  med  undtagel- 
se af  slidte  brugte  balletsko, 
der  hænger  rundt  omkring. 
Hvis  du  spørger,  kan  du 
også  få  lov  til  at  se  mange 
flere  end  dem,  der  hænger 
fremme,  for  det,  der  for  de 
fleste  andre  bare  syntes  at 
være  nogle  gamle  slidte  sure 
sko,  er  for  et  kongeligt  bal- 
letbarn deres  kæreste  eje. 

Tidligt  op 

Når  man  bor  i  Skovlunde, 
der  er  en  københavnsk  for- 


stad, så  kan  Kongens  Ny- 
torv godt  virke  lidt  langt 
væk.  Specielt  når  man  skal 
være  der  kl.  8  om  morge- 
nen omklædt  og  parat  til 
træning. 

Derfor  må  Kristina  me- 
get tidligt  op  hver  eneste 
morgen  og  med  toget  ind  til 
København.  Det  klarer  hun 
selv. 

Balletbørn  går  også  i 
skole,  bare  ikke  på  helt  den 
samme  måde  som  alle  andre 
skolebørn. 

Hver  dag  starter  de  med 
at  træne  og  danse,  og  deref- 
ter går  de  i  skole  ligesom  al- 
le andre  børn.  Det  vil  sige 
næsten  lige  som  alle  andre 
børn,  for  Kristinas  skole  har 


Kristina,  10,  øver  sig 
hjemme  på  gulvet  i  stuen. 
(FOTO:  Olsen) 


kun  60  børn  og  man  kan  ri- 
sikere, at  der  kun  er  7  eller 
8  børn  i  ens  klasse. 

Det  er  børnene  slet  ikke 
kede  af,  fortæller  Kristina, 
for  så  kender  man  hinan- 
den rigtig  godt. 

Kongelige  balletbørn  går 
også  i  skole  om  lørdagen,  og 
det  er  jo  heller  ikke  helt 
normalt. 

Flotte  kostumer  og 
forestillinger 

For  Kristina  er  et  af  højde- 
punkterne ved  al  den  træ- 
ning, at  sætte  håret,  sminke 
ansigtet  og  trække  i  et 
overskønt  kostume. 

Den  sidste  forestilling, 
Kristina  deltog  i  var  Tome- 
rose, og  hun  fortæller  om 
sin  oplevelse  i  den  meget 
smukke  kjole. 

-  Når  man  har  sådan  en 
smuk  kjole  på,  tænker  man: 
»Nu  er  jeg  ikke  bare  et  — > 

kongeligt  balletbarn,  men 
en  helt  anden«.  Man  blir' 
så  glad. 

Men  det  er  selvfølgelig 
også  hårdt  at  øve  sig  og  gå  i 
skole  hele  dagen  for  så  at 
vende  om  og  stå  parat  i  ku- 
lisserne om  aftenen. 

Heldigvis  er  der  ikke  så 
mange  forestillinger  på  Det 
Kongelige  om  søndagen,  så 


for  det  meste  kan  Kristina 
sidde  på  kirkebænken  sam- 
men med  sine  forældre  og 
to  brødre. 

Så  hurtigt  som  det  kom, 
lige  så  hurtigt  kan  hele  den 
store  oplevelse  også  slutte. 
Man  ved  aldrig,  hvor  længe 
man  kan  blive  ved  med  at 
fortsætte  som  et  kongeligt 
balletbarn,  og  det  er  jo  bar- 


ske betingelser.  Kristina  for- 
tæller, at  hun  er  forberedt. 
Hun  har  bl.a.  været  nede 
og  besøge  sin  gamle  klasse 
for  at  holde  kontakten  ved 
lige. 

-  Men  efter  3  år  på  Det 
Kongelige  ville  det  da  være 
meget  svært  pludselig  ikke 
at  være  der  mere,  siger 
Kristina. 


Man  kan  jo  aldrig  vide,  hvad 
fremtiden  vil  bringe,  men 
man  kunne  da  godt  forestille 
sig,  at  Kristina  om  ca.  1 1  år, 
et  eller  andet  sted  i  verden 
vil  stå  i  en  GUF-sal  fyldt 
med  unge  og  håbefulde  piger 
og  undervise  dem  i  ballet- 
tens trin.  Det  ville  være  en 
rigtig  god  historie. 

Susanne  Perkins 


Dansk  komponist  besøger 
Tabernakelkoret 


Den  danske 
komponist  Preben 
Andreasen  var  gæst 
hos  koret  i  Salt  Lake 
City,  hvor  han  var 
i  korpraktik  hos 
korets  dirigent  dr. 
Jerrold  Ottley. 


Da  Preben  Andreasen, 
der  i  mere  end  20  år 
har  været  organist  og  korle- 
der i  Brøndbyvester  sogn,  i 
1995  ansøgte  kirkeministe- 
riet om  orlov,  var  det  først 
og  fremmest  for  at  tage  på 
en  studietur  til  USA.  For 
Preben  Andreasen,  der  si- 
den 1976  har  været  diri- 
gent for  Brøndbyvester  Kir- 
kes pigekor,  et  kor,  der  har 
opnået  anseelig  anerkeiidel- 
se  både  i  Danmark  og  ud- 
landet, er  det  at  lære  og  for- 
ny sig  en  proces,  der  aldrig 
slutter. 

Selv  er  han  uddannet  or- 
ganist på  det  Kongelige 
Danske  Musikkonservatori- 
um i  København  og  har  i 
årene,  der  er  gået,  konstant 
videreuddannet  sig  og  for- 


nyet sin  horisont.  Dette  har 
ikke  mindst  givet  sig  til  ud- 
tryk i  det  meget  varierede 
repertoire,  som  koret  frem- 
fører, heriblandt  mange  af 
Prebens  egne  kompositio- 
ner. Kirkens  pigekor,  der 
består  af  26  piger  fordelt  på 
tre  stemmer,  har  i  de  godt 
20  år,  de  har  eksisteret, 
først  og  fremmest  været  kir- 


kens kor,  der  synger  ved 
kirkens  gudstjenester.  Men 
koret  fører  også  et  omfat- 
tende koncertliv,  der  har 
bragt  dem  rundt  i  hele 
Danmark  og  det  øvrige 
Skandinavien  såvel  som 
Tyskland,  Holland  og  Græ- 
kenland. 

Udover  det  store  pigekor 
har  Brøndbyvester  Kirke 


Preben  Andreasen  er  organist 
i  Brøndbyvester  kirke. 
(FOTO:  TD) 


også  et  damekor,  der  ude- 
lukkende består  af  tidligere 
medlemmer  af  pigekoret. 
Begge  kor  har  adskillige 
gange  lagt  stemmer  til  en 
række  tv-udsendelser  i  både 
DR  TVl  og  på  KKR  (Kø- 
benhavns Kristne  Radio). 
Ved  disse  udsendelser  var 
det  både  traditionelle  gamle 
salmer  såvel  som  nyere  ryt- 
misk musik,  der  prægede 
udsendelserne. 

-  Jeg  nyder  at  spille  en 
300  år  gammel  salme,  ud- 
trykker Preben,  der  forkla- 
rer, at  det  er  enestående,  at 
man  kan  være  med  til,  at 
værket  lever  endnu.  Men, 
som  en  af  »mine«  piger  si- 
ger: En  gammel  salme  syn- 
ger jeg,  men  en  ny  forstår 
jeg. 

Det  er  med  den  filosofi 
som  baggrund,  at  Preben 
personligt  har  introduceret 
hundredvis  af  unge  piger  til 
nyere  salmer  og  kirkemusik 
af  mere  rytmisk  karakter  end 
normen  i  danske  kirker.  — > 

Et  er  sikkert,  for  denne  kir- 
ke i  Brøndbyvester  virker 
det.  Den  lille  kirke,  der  lig- 
ger i  et  idyllisk  fredet  lands- 
bysamfund, er  hver  søndag 
fyldt  til  bristepunktet,  og 
mon  ikke  musikken,  der 
spiller  en  så  vigtig  rolle  i 
gudstjenesten,  godt  kan 
være  bekendt  at  tage  lidt  af 
æren? 

Orlov  i  USA 

I  lang  tid  har  det  for  Preben 
været  et  stort  ønske  at 
komme  en  tur  til  USA  og 
studere  amerikansk  gospel- 
musik. Nu  var  tiden  inde, 
og  et  omfattende  arbejde 
indledtes.  Orlovsansøgnin- 
ger, finansiel  støtte,  de  rette 
kontakter  i  udlandet  osv. 
Det  blev  snart  arrangeret, 
at  Preben  i  3  måneder  skul- 
le gæste  en  kirke  i  Los  An- 
geles, hvor  han  skulle  stu- 
dere gospelkor  og  Jazz-kla- 
ver. 

I  forbindelsen  med  den- 
ne studietur  til  Los  Angeles 
havde  Preben  et  stor  drøm, 
som  han  øjnede  en  mulig- 
hed for  at  gøre  til  virkelig- 
hed. Nemlig  at  komme  til 
Utah  og  høre  Mormonta- 
be rnakelkoret. 

-  Jeg  har  i  mange  år  væ- 
ret en  hemmelig  fan  af  ko- 
ret, siger  Preben. 

Hvorfor  beundringen  er 
hemmelig,  melder  historien 
ikke  noget  om. 

-  Tabernakelkoret  har 
altid  haft  en  helt  unik 
klang,  fortæller  Preben  An- 
dreasen. Denne  smukke  og 
bløde  klang  kan  jeg  gen- 
kende hvor  som  helst.  Det 
var  mit  ønske  at  komme  til 
Salt  Lake  og  så  prøve  at  læ- 
re af  korets  tradition  og  fin- 
de frem  til,  hvorfor  de  har 
denne  helt  specielle  smuk- 
ke klang. 

Vejen  gik  gennem 
Dansk  Tabernakelkorsel- 
skab,  der  ledes  af  Kent  Ga- 
de Olsen.  Han  blev  kontak- 
tet og  lovede  at  videresende 
Prebens  anmodning  om  at 
komme  og  studere  koret  til 
korets  ledelse. 


Til  Prebens  store  overra- 
skelse fik  han  af  selveste 
korets  dirigent,  Jerrold 
Ottley,  en  personlig  invita- 
tion til  at  komme  til  Salt 
Lake  og  deltage  i  koret. 
Dette  var  en  stor  ære  og 
blev  for  Preben  også  en  stor 
musisk  oplevelse. 

Preben,  der  synger  bas, 
fik  mulighed  for  på  lige  fod 
med  andre  medlemmer  af 
koret  at  deltage  i  korets 
øvelser  og  også  deres  direk- 
te radio-  og  TV-program 
»Musik  og  det  talte  ord«. 

Skuffet  ved  første  syn 

-  Da  jeg  ankom  på  Tempel- 
pladsen og  så  Tabernaklet, 
tænkte  jeg  bare  nå!  sagde 
Preben.  Men  da  jeg  kom 
ind  i  rummet,  så  gik  mit 
hjerte  bare  i  stå.  Det  var 
simpelthen  utroligt,  at  stå 
der  og  se  Tabernaklet  og 
koret. 


-  Så  så  jeg  Jerold  Ottley 
komme  gående,  fortæller 
Preben  og  forklarer,  hvor- 
dan han  nu  i  20  år  har  fulgt 
ham  på  fjernsynet  som  ko- 
rets dirigent. 

Det  var  Jerold  Ottley 
selv,  der  havde  inviteret 
Preben  til  at  være  korets 
gæst,  og  han  tog  sig  også 
personligt  af  ham. 

Af  fuldtidsmissionærer 
og  Prebens  danske  værter 
blev  han  vist  rundt  i  Salt 
Lake  og  på  Tempelpladsen. 
Som  noget  helt  specielt  fik 
Preben  også  lov  til  at  spille 
på  Tabernaklets  orgel,  hvil- 
ket for  en  professionel  orga- 
nist er  noget  af  et  privilegi- 
um. 

Også  orglerne  i  Kirkens 
øvrige  bygninger  bl.a.  i 
Asembly  Hall  fik  Preben 
lejlighed  til  at  afprøve, 
hvilket  han  beskriver  som 
en  stor  oplevelse. 


Det  smukke  orgel  i  kirken 
i  Brøndbyvester  er  blevet 
udstyret  med  en  computer. 
(FOTO:  TD) 

Preben  Andreasen,  der  i 
årenes  løb  har  fået  megen 
af  sin  musik  udgivet,  for- 
ærede korets  dirigent  en 
komposition,  han  havde  la- 
vet til  koret.  Sangen  hedder 
»Glose  to  you«  eller  på 
dansk  »Gud  er  god«.  San- 
gen, der  er  utrolig  smuk,  er 
arrangeret  for  alle  typer  kor 
både  blandede  og  kor  med 
lige  stemmer.  Så  i  fremtiden 
kan  vi  risikere  at  høre  Ta- 
bernakelkoret synge  Pre- 
bens værk. 

I  forbindelse  med  sit  op- 
hold i  Utah  havde  Preben 
også  lejlighed  til  at  være  til- 
stede ved  den  Carl  Nielsen- 
koncert,  der  afholdtes  i  Pro- 
vo i  forbindelse  med  Uffe 
Ellemann-Jensens  besøg. 
(Omtalt  i  »Kirkenyt«  sep- 
tember 1994).  Her  blev  Pre- 
ben bl.a.  introduceret  til 
James  Mangan,  operasanger 
og  tidligere  missionær  i  den 
danske  mission.  Da  James 
senere  på  året  gæstede  Dan- 
mark, fik  de  to  lejlighed  til 
at  mødes  og  udøve  deres 
musik  sammen,  først  i  Pre- 
bens kirke  i  Brøndbyvester 
og  senere  i  vores  kirke  på 
Priorvej  1 2  i  København. 

For  Preben  var  det  den 
mest  naturligste  ting  i  ver- 
den, at  rejse  jorden  rundt  og 
studere  andre  kirker,  deres 
tro  og  traditioner.  For  Pre- 
ben er  et  samarbejde  med 
andre  kirke  en  naturlig  ting. 

-  Vi  har  mindst  ét  sprog 
tilfælles  og  det  er  musik- 
ken, siger  Preben,  der  me- 
strer dette  sprog  til  fulde, 
hvilket  enhver  besøgende  i 
Prebens  kirke  hver  søndag 
kan  få  bekræftet.  Når  han 
sætter  sig  ned  ved  »sit«  or- 
gel i  den  lille  kirke  i  Brønd- 
byvester, er  der  ingen  tvivl 
om,  at  her  er  han  på  hjem- 
mebane, og  det  er  en  fryd 
for  øret. 

Susanne  Perkins 

Nyt  ward  i  Tåstrup 


Det  nye  Ward  i  Tåstrup 


Med  dannelsen 
af  Tåstrup  Ward 
i  Københavns  Stav  er 
ønsket  om  at  bringe 
Kirken  ud  til 
medlemmerne  gået 
i  opfyldelse. 

Da  Københavns  Stav  i 
oktober  1995  omorga- 
niserede flere  af  dens  enhe- 
der, blev  der  i  Tåstrup  dan- 
net et  nyt  ward,  der  indtil 
videre  har  til  huse  i  et  stort 
medborgerhus  i  Tåstrup. 


Biskop  i  det  nye  ward  er 
Erik  Bernskov,  34,  der  i  de 
sidste  4  år  har  været  biskop 
i  det  gamle  Københavns  4- 
Ward. 

Det  er  med  stor  begej- 
string, han  omtaler  det  nye 
ward  og  de  spændende  ud- 
fordringer, der  venter  dem. 

Øverst  på  listen  af  udfor- 
dringer ligger  nok  det  at 
finde  en  ny  kirkebygning 
eller  en  byggegrund. 

-  Jeg  synes,  at  det  er  en 
meget  spændende  udfor- 
dring at  skulle  være  med  til 
at  finde  en  bygning  til  war- 


det,  siger  biskop  Bernskov.  1 
begyndelsen  havde  vi  reg- 
net med,  at  vi  skulle  bo  til 
leje  i  nogle  år,  men  på 
grund  af  vores  status  som  et 
ward  er  det  blevet  besluttet, 
at  vi  fra  begyndelsen  skal 
have  vores  egen  bygning. 

-  Desværre  er  der  ikke 
noget  konkret  nyt,  fortæller 
biskoppen.  1  øjeblikket  ar- 
bejder Kirkens  servicekon- 
tor i  Sverige  på  sagen. 

1  mellemtiden  holder  det 
nye  ward  som  sagt  til  i  et 
stort  fritidscenter  i  Tåstrup, 
og  det  har  givet  anledning 


til,  at  wardets  medlemmer 
har  måtte  vende  sig  mere 
udad. 

-  Pludselig  er  det,  som 
om  vi  er  kommet  ud  af  vore 
puppe.  Vi  fungerer  i  en  byg- 
ning sammen  med  andre 
organisationer  og  også  en 
anden  kirke.  Vi  arrangeres 
os  med  pedellen,  som  her 
igennem  har  lært  os  og  vo- 
res kirkeform  at  kende,  for- 
tæller biskoppen. 

-  Dette  har  medført,  at 
mange  er  blevet  opmærk- 
somme på  os,  hvilket  er 
godt  for  wardet. 


MARTS  1996 
16 


Til  gengæld  er  det  for  nogle 
af  wardets  medlemmer  en 
stor  udfordring  at  tilpasse 
sig  til  bygningens  andre  ak- 
tiviteter, som  godt  kan  fore- 
gå samtidig  med  wardets 
møder. 

Begejstret 
trods  problemer 

For  langt  de  fleste  af  war- 
dets medlemmer  betyder 
det  lokale  ward  kortere  vej 
til  kirke.  Men  for  en  lille 
gruppe  medlemmer  i  bl.a. 
Hvidovre  er  den  offentlige 
forbindelse  ikke  ideel. 

-  Vi  ser  hos  vores  med- 
lemmer en  utrolig  positiv 
ånd  og  et  meget  stort  tegn 
på  trofasthed,  siger  Erik 
Bernskov,  idet  han  fortæl- 
ler, at  specielt  de  ældre 
medlemmer,  hvoraf  mange 
bor  i  Hvidovreområdet,  har 
været  meget  begejstrede  for 
at  kunne  få  lov  til  at  flytte 
med  ud  i  det  nye  ward. 


Tåstrup  Ward  er  et  lille 
ward,  og  det  har  gjort,  at 
sammenholdet  blandt  med- 
lemmerne er  blevet  styrket. 

-  Vi  kender  alle  hinan- 
den bedre,  og  vi  er  indstil- 
let på  at  få  wardet  til  at 
vokse,  fortæller  Erik  Bern- 
skov. 

Først  og  fremmest  gen- 
nem målrettet  at  hjælpe  de 
søskende  tilbage  til  Kirken 
der  nu  er  positivt  indstillet. 

-  Vi  inviterer  alle  vores 
medlemmer  til  at  komme 
og  begynde  på  en  frisk  sam- 
men med  os  andre  her  i  Tå- 
strup, siger  biskoppen. 

Samtidig  vil  vi  som  ward 
fokusere  på  at  arbejde  sam- 
men med  de  to  ældster,  vi 
har  tilknyttet  wardet.  Det 
er  vores  mål,  at  vi  hver 
eneste  uge  arbejder  sammen 
med  dem  på  splits  og  hjæl- 
per dem  med  at  finde  men- 
nesker, som  vi  kan  undervi- 
se i  evangeliet. 


-  Endelig  ønsker  vi  at  styr- 
ke sammenholdet  i  wardet. 
Vi  er  én  stor  familie,  og  vi 
har  brug  for  alle,  siger  bi- 
skoppen, der  endnu  ikke 
har  alle  stillinger  i  wardet 
besat. 

Ukendte  talenter 
findes  frem 

Sammen  må  og  vil  vi  kalde 
på  himmelens  kræfter,  for 
først  og  fremmest  at  finde 
en  bygning,  for  det  behøver 
vi,  siger  biskoppen.  -  Alt 
kan  lade  sig  gøre  når  man 
prøver.  Vi  har  blandt  os 
søskende,  der  har  talenter, 
de  ikke  anede,  de  havde. 

Da  wardet  blev  dannet  i 
Tåstrup,  havde  man  ikke 
tænkt  så  meget  på,  at  alle 
de  medlemmer,  der  kunne 
spille  orgel  eller  klaver,  var 
blevet  tilbage  i  Frederiks- 
berg Ward.  Så  første  søndag 
i  Tåstrup  måtte  foregå  uden 
musikalsk  ledsagelse. 


-  Så  fandt  vi  ud  af,  at  søster 
Ulla  Jakobsen  engang  som 
ung  havde  spillet  en  lille 
smule  klaver,  det  var  der  in- 
gen, der  anede.  Hun  påtog 
sig  opgaven  og  nu  spiller 
hun  hver  søndag  Kirkens 
salmer  for  forsamlingen.  Bi- 
skop Bernskov  fortæller 
stolt,  at  selvom  biskoprådet 
havde  givet  søster  Jakobsen 
den  lette  udgave  af  salme- 
bogen, gik  hun  igang  med 
den  almindelige  grønne,  og 
det  er  den  udgave,  hun 
hver  søndag  benytter  til 
stor  glæde  for  wardet  med- 
lemmer. 

For  biskop  Bernskov  er 
det  et  strålende  eksempel 
på,  hvordan  Kirken  og  dens 
medlemmer  ved  at  strække 
sig  ud  over  det,  der  normalt 
forventes,  virkelig  kan  få 
fremgang  og  udvikling. 

Held  og  lykke  til  Tå- 
strup Ward. 

Susanne  Perkins 


Børnenes 
sangbog  er 
udkommet 


Nu  er  Kirkens  nye  sangbog  for  børn 
udkommet  på  dansk.  Børnenes  sang 
bog  er  uundværlig  til  familieaftener  og 
Primary  og  i  enhver  sammenhæng. 
Sangbogen  kan  gennem  kirkebiblio- 
tektet  bestilles  på  Nordisk  Distribu- 
tions Center.  Den  nye  sangbog 
koster  Kr.  45,00. 


RED 

BYU  projekter  støtter 

forskningen 
af  DødehavsruUeme 

Videnskabsmænd  på  BYU  skaber  opmærksomhed 
og  vinder  anerkendelse  for  deres  indsats  i  forskningen  af  DødehavsruUeme 

og  for  at  være  med  til  at  gøre  rullernes 
indhold  kendt  for  hele  verden.  Denne  hjælp  ydes  på  forskellig  måde. 


Professor  ved  BYU  Donald  W.  Perry,  t.v,  er  en  af  oversætterne  af  rullerne.  Emmanuel  Tov 
er  leder  for  Dødehavsrulleprojektet  i  Jerusalem. 

I samarbejde  med  Døde- 
havsruUe-fonden  i  Jeru- 
salem har  BYU  og  Founda- 
tion for  Ancient  Research 
and  Mormon  Studies 
(FARMS)  tilknyttet  BYU 
fornylig  udsendt  en  CD- 
rom  med  Dødehavsrulle- 
teksterne  i  forbindelse  med 
den  konference  for  jødiske 
ørkentekster,  som  for  nylig 
blev  afholdt  ved  BYUs  cen- 
ter for  nærorientelige  studi- 
er. Denne  konference  om- 
fattede videnskabelige  ar- 
bejder af  adskillige  fremstå- 
ende forskere  af  Dødehavs- 
rullerne,  herunder  Emma- 
nuel Tov,  leder  af  Projekt 
DødehavsruUerne  i  Jerusa- 
lem og  BYU-professorerne 
Dana  M.  Pike,  David  R. 
Seely  og  Donald  W.  Parry, 
som  i  løbet  af  det  seneste  år 
har  oversat  dele  af  rullerne. 

»Videnskabsmændene 
har  ved  denne  konference 
støttet  vores  anstrengelser,« 


siger  bror  Parry,  som  de- 
monstrerede databasen  på 
konferencen  med  hjælp  af 
Steven  W.  Booras,  leder  af 
særlige  projekter  for 
FARMS,  en  almennyttig 
uddannelsefond,  der  har 
hovedsæde  på  BYU,  og  som 
beskæftiger  sig  med  studiet 
af  gamle  tekster.  »De  er  me- 
get glade  over  at  kunne  ta- 
ste sig  frem  til  det  materia- 
le, som  de  før  kun  kunne 
finde  ved  at  bladre  gennem 
snesevis  af  tekstbøger.« 

Databasen  med  Døde- 
havsruUerne, som  BYU  og 
FARMS  har  arbejdet  på  si- 
den 1993,  og  som  man  hå- 
ber på  at  kunne  stille  til  rå- 
dighed for  videnskabsfolk 
og  for  offentligheden  i  løbet 
af  et  års  tid,  vil  gøre  det 
muligt  for  brugeren  at  se 
grafiske  billeder  af  Døde- 
havsruUerne og  fragmenter 
af  teksterne,  samtidigt  med 
at  de  har  adgang  til  de  he- 


bræiske tekster  og  ledsagen- 
de oversættelser,  samt  til  at 
forstørre  teksterne  fra  rul- 
lerne. Databasen  gør  det  li- 
geledes muligt  for  brugerne 
at  forbedre  billedkvaliteten 
af  billederne  af  tekstruller- 
ne og  fragmenterne,  som 
der  findes  henholdsvis 
hundredvis  og  tusindvis  af 
samt  at  gennemføre  næsten 
øjeblikkelige  ordsamlignin- 
ger  og  søgefunktioner. 

Databasen  indeholder 
kommentarer,  artikler  fra 
videnskabelige  tidsskrifter, 
bibliografier,  en  konkordans 
over  det  videnskabelige  ar- 
bejde med  rullerne  samt  en 
omfattende  konkordans 
over  rullerne  på  hebræisk, 
aramæisk  og  engelsk. 

Den  færdige  database 
kan  omfatte  den  græske  og 
hebræiske  version  af  Det 
Gamle  Testamente,  Det 
Nye  Testamente  på  græsk, 
de  apokryfiske  og  rabbinske 


skrivelser  sammen  med 
skrivelser  fra  de  græske  jø- 
der. 

DNA-tester  af  dyreskind 

Et  forskerhold  fra  BYU  i  Je- 
rusalem har  i  et  særskilt 
men  tilknyttet  projekt  be- 
nyttet en  DNA  analyse  for 
at  samle  fragmenter  af  Dø- 
dehavsruUerne, som  er  skre- 
vet på  dyreskind  og  perga- 
ment. 

Håndskriftsanalyse,  som 
tidligere  var  den  mest  nytti- 
ge teknik  til  at  genskabe 
rullerne,  viser  kun,  hvilke 
fragmenter  som  er  skrevet 
af  den  samme  skribent. 
Men  DNA  analysen  gør  det 
muligt  for  videnskabsfolke- 
ne at  sætte  fragmenter  sam- 
men ved  at  bruge  de  geneti- 
ske fingeraftryk  på  de  dyre- 
skind, hvorpå  rullerne  er 
skrevet,  siger  Scott  Wood- 
ward,  som  er  assisterende 
professor  i  mikrobiologi,  — > 

og  som  specialiserer  sig  i 
studiet  af  DNA.  Ved  at  af- 
gøre, hvilke  ruller  og  frag- 
menter af  ruller  som  hører 
til  et  dyreskind  fra  samme 
dyr,  er  det  nu  blevet  muligt 
for  videnskabsfolkene  at 
opdage,  hvilke  ruller  som 
tilhører  forskellige  hjorde 
eller  geografiske  områder. 

»Vi  burde  nu  være  i 
stand  til  at  gruppere  ruller- 
ne eller  pergementfragmen- 
terne,  når  de  kommer  fra 
samme  sted  i  det  gamle  Is- 
rael«, siger  bror  Woodward, 
som  på  konferencen  for  jø- 
diske ørkeiitekster  fortalte 
om  sin  DNA-forskning  af 
rullerne.  »Det  vil  give  os  en 
idé  om,  hvor  omfattende  de 
religiøse  tanker,  som  præ- 
senteres i  rullerne,  var  på 
det  tidspunkt.« 

Bruger  radar  til  at  lede 
efter  skjulte  huler 

De  videnskabsmænd,  som 
arbejder  med  Dødehavsrul- 
leme  modtager  yderligere 
hjælp  takket  været  univer- 
sitetets udvikling  af  »synte- 
tisk åbningsradar«,  som  kan 
trænge  ned  i  jorden  i  op  til 


en  dybde  af  10  meter.  Noel 
B.  Reynolds,  som  er  profes- 
sor i  statskundskab  på  BYU 
og  præsident  for  FARMS, 
har  fået  tilladelse  af  de  isra- 
elske myndigheder  med  an- 
svar herfor  til  at  bruge  radar 
i  et  lavtflyvende  fly  for  at 
søge  efter  uopdagede  huler  i 
området  omkring  Det  Døde 
Hav,  som  muligvis  kan  væ- 
re opbevaringssteder  for 
yderligere  ruller. 

Det  bidrag,  som  BYU  og 
FARMS  har  ydet  for  at 
støtte  forskningen  i  Døde- 
havsruUerne,  har  tændt  en 
interesse  hos  bibelforskere 
og  styrket  universitets  vi- 
denskablige omdømme. 
BYU  planlægger  at  være 
vært  for  en  international 
konference  om  Dødehavs- 
rullerne  i  1997. 

DødehavsruUerne,  der 
blev  opdaget  i  1947  i  huler 
lige  nordvest  for  Det  Døde 
Hav,  indeholder  de  ældst 
kendte  manuskripter  af  Det 
Gamle  Testamente,  så  vel 
som  apokryfiske  og  sekteri- 
ske skrivelser.  Videnskabs- 
mændene tror,  at  rullerne 
blev  skrevet  og  indsamlet 


mellem  200  f.  Kr.  og  70  e. 
Kr.  af  jøder,  som  var  bosid- 
dende i  en  bosættelse,  som 
er  kendt  som  Qumran. 

Vedvarende  interesse 

1  templer 

Donald  W.  Parry,  der  er 
assisterende  professor  i 
hebræisk,  siger,  at  rullerne 
tilvejebringer  ny  indsigt  i 
tidlig  judaisme  og  tidlig 
kristenhed.  »Qumran-sam- 
fundet  har  eksempelvis  en 
vedvarende  interesse  i 
templet,«  siger  bror  Parry. 
»DødehavsruUerne  inde- 
holder ligeledes  en  udvidet 
forståelse  af  en  Messias, 
som  er  knyttet  til  de  sidste 
dage,  og  indeholder  tekster, 
som  omhandler  Moses, 
Enok  og  Melkisedek.  De  ta- 
ler desuden  om  sådanne  be- 
greber som  det  nye  Jerusa- 
lem, velsignelser  og  forban- 
delser, regler  for  renselse 
samt  om  krig  mellem  'lysets 
sønner  og  mørkets  søn- 
ner.'« 

Bror  Parry,  som  oversæt- 
ter rullernes  version  af  1  og 

2  Samuel,  siger,  at  oversæt- 
telsen af  rullerne  af  og  til 


varierer  fra  de  tilsvarende 
bøger  i  Det  Gamle  Testa- 
mente. 

1  teksterne  fra  Døde- 
havsruUerne af  1  og  2  Sa- 
muel, som  er  1000  år  ældre 
end  tidligere  kendte  hebræ- 
iske kopier  af  Samuel,  »fin- 
des det  guddommelige  navn 
Jehova  eller  på  hebræisk, 
Yahweh,  en  række  gange. 
Men  ved  adskillige  lejlighe- 
der er  Yakivah  i  den  hebræi- 
ske bibel,  hvorfra  Det 
Gamle  Testamente  i  den 
engelske  bibel  stammer, 
blevet  ændret  til  Elohim  el- 
ler fjernet  fra  teksten  i  Sa- 
muel«, siger  bror  Parry. 

Det  er  betydningsfuldt, 
når  man  tager  i  betragtning, 
at  Samuels  Bog  i  Dødehavs- 
rullerne,  kun  udgør  en  lille 
del  af  Samuels  Bog  i  vores 
bibel.  Når  man  sammenlig- 
ner teksten  i  Bibelen  med 
DødehavsruUerne,  viser  det 
sig  somme  tider,  at  der  med 
vilje  er  blevet  ændret,  må- 
ske af  teologiske  årsager, 
mens  ændringerne  på  andre 
tidspunkter  synes  at  være 
utilsigtede.« 

RED 


Forårskoncert  med 
Københavns  Stavs 
Kvindekor 


Brug  af  salmer  ved 
kirkemøder 


Salt  Lake  City 


Den  30.  marts  1996 
inviterer  Køben- 
havns Stav  til  forårs- 
koncert. Stavens  musik- 
komité samler  atter,  un- 
der ledelse  af  Susanne 
Perkins,  stavens  kvinder 
i  et  kor,  der  vil  præsen- 
tere et  koncertprogram 
der  strækker  sig  lige  fra 


engelske  madrigaler  til 
danske  folkesange. 

Koncerten  vil  finde 
sted  i  kirkebygningen 
på  Maglegårds  allé.  Se 
yderligere  oplysninger 
og  tidspunkt  på  din  lo- 
kale opslagstavle. 

RED 


Kirkens  hovedkvarter 
har  modtaget  talrige 
opringninger  med  spørgs- 
mål, der  drejer  sig  om  mu- 
sik ved  kirkemøder.  Med- 
lemmer er  i  tvivl  om,  hvor- 
vidt musikalske  indslag  un- 
der nadvermødet  udeluk- 
kende skal  stamme  fra  Kir- 
kens officielle  salmebog 


»Salmer  og  sange«  eller 
»Børnenes  sangbog«.  Selv- 
om det  anbefales,  at  største- 
delen af  musikken  ved  nad- 
vermødet og  Kirkens  øvrige 
møder  udvælges  fra  disse 
godkendte  materialer,  kan 
anden  musik,  der  er  i  har- 
moni med  disse,  benyttes 
fra  tid  til  anden. 

